
	În învățătura de credință, rugăciunile pentru cei adormiți au un rol important și bine definit. Pomenirea celor plecați dintre noi și rugăciunile, ca și faptele de milostenie săvârșite pentru ei, au la bază credința despre supraviețuirea sufletelor după moarte și strânsa lor comuniune cu cei vii.
	Nemurirea sufletului și supraviețuirea lui după moarte, stă la baza cultului morților și a rugăciunilor pentru cei morți. Sufletul ca element constitutiv sl ființei umane, este creat pentru veșnicie, cum zice Mântuitorul : „ Nu vă temeți de cei care ucid trupul, iar sufletul nu pot să-l ucidă “ (Matei, cap. 10, vers 28). Sfânta Scriptură ne arată că sufletul, ca element deosebit de trup, supraviețuiește și după despărțirea lui  de trup prin moarte fizică.
	Practica rugăciunii și a milosteniei pentru cei morți își are temeiuri și o întâlnim atât în Vechiul Testament cât și în Noul Testament. Astfel, în Vechiul Testament, în Cartea Facerii, citim că la moartea lui Iacov „ au plâns plângere mare și a jelit Iosif pe tatăl său șapte zile “ (Facere, cap 50, vers 10), după care l-a înmormântat la Canaan, la cererea acestuia
	Temeiurile scripturistice care arată că rugăciunile făcute pentru alții, și deci și pentru cei morți, sunt de un real folos, așa cum ne asigură Însuși Mântuitorul când zice : „ Cereți și vi de va da; căutați și veți afla; bateți și vi se va deschide.” ( Matei, cap 7, vers 7).
	Biserica creștină a făcut de la început rugăciuni pentru cei morți. Practica aceasta o găsim în cele mai vechi rânduieli de slujbă, așa cum sunt liturghiile, unde sunt rugîciuni pentru morți pentru odihna și iertarea păcatelor lor.
	Biserica a rânduit soroace și temeiuri pentru pomenirea morților, stabilind sărbători și slujbe speciale pe care le găsim în cărțile noastre de cult. Toate aceste momente de pomenire a morților sunt pentru noi, crștinii ortodocși, clipe de intensă și vie comuniune cu cei adormiți.
	Rugăciunile pentru cei adormiți și cultul morților în general au temeiuri clare în Sfânta Scriptură, sunt adânc înrădăcinate și temeiurile justificate în vișa creștină. Chiar dacă nu știm hotărîrea lui Dumnezeu cu privire la cei morți, Biserica în care ne aflăm se roagă stăruitor pentru ei, nădăjduind în mila și bunătatea lui Dumnezeu înaintea căruia răgăciunile celor de pe pământ se împletesc cu glasurile sfimților din cer.
	Rugăciunile pentru cei adormiți exprimă perfecta comuniune de iubire a supraviețuitori-  lor cu cei morți, pe care moartea îi răpește din conviețuirea noastră spirituală și de iubire. Păstrând și întărind comuniunea de iubire care se crează între noi și cei morți, prin rugăciune, me întărim credința în viața de dincolo de momânt și ne susținem speranța în mila dumnezeiască. Rugăciunea noastră pentru cei morți este cu atât mai ăndreptățită cu cât aceștia nu mai pot face nimic pentru viașa lor după moarte, așa cum reiese clar din cuvintele Mântuitorului : „ Mie mi se cade să fac, până este ziuă, lucrurile Celui care M-a trimis pe Mine; căci vine noaptea, când nimeni nu poate să mai lucreze.” (Ioan, cap 9, vers 4).
	Cultu morților, cu toate formele lui de manifestare ne ține apropiați de Biserică, de credința strămoșească și de pământul în care odihnesc trupurile celor adormiți.

